Извештај Прве брдске дивизије од 10.7.1943.
Зборник докуменната и података о НОР, том , књ. 3, документ бр. 103

Извештај оперативног одељења Прве брдске дивизије од 10.7.1943. о учешћу у операцији "Шварц"

1. БРДСКА ДИВИЗИЈА Iа

Ком. место див., 10. јули 1943.

А.) СИТУАЦИЈА

После напуштања кубанског мостобрана,2 1. брд. дивизија стизе у априлу 1943. г. железничким транспортом у [Србију. Дивизија се пребацује у подручје Нови Пазар — [Косовска] Митровица — Куршумлија на одмор и ремонт. За попуњавање постојећих празнина, стално пристижу персонал, коњи и опрема.

Крајем месеца дивизија добија заповест за припрему једног подухвата у Црној Гори за уништење четника (српско-црногорских националиста) и комуниста.Комунисти су у касну зиму и пролеће 1943. разбијени од немачких јединица у Босни и одбачени на југоисток.3 Наишли су на четничке јединице, на организацију која је формирана од бивших југословенских официра најпре за заштиту домовме од преовлађивања комуниста и ангажована за борбу противу комунистичких јединица. Онда су воде ове организације, с обзиром на искрцавање Савезника које се касније очекивало, с енглеском подршком и утицајем на Балкану припремале устанак и борбу против сила Осовине. Четничке јединице које су се налазиле на линији запречавања на Дрини и Пиви нису могле одолети налету фанатички борбених и строго вођених комунистичких јединица и потиснуте су. Постојала је опасност да ће комунисти продрети до обале и северне Албаније.

Земљиште:

За читаво црногорско подручје карактеристична је непрегледна непроходност планинског земљишта, избразданог многим рекама и потоцима који многим често непосредним променама правца дају једну потпуно бесистемну слику предела. Нигде се не може утврдити прави састав главних планмских ланаца и масива као на пример у Алпима.

Земљиште између српско-албанске границе и долине Лима, која се протеже косо ка правцу наступног марша дивизије, издиже се постепено од истока ка западу и просеца се дубоко усеченим, често узаним долинама. Најважнији друм, који просеца ове планине, води од Пећи на запад преко превоја Чакор од око 1800 м висине, који се можда може упоредити са једним од превоја у низу доломитских друмова. Брда с обе стране друма достижу висину до 2500 м. Истог састава је и планина између долине Лима и горње долине Таре. На југу црногорско подручје затварају кршевита албанска брда.

Вегетација до долине Таре састоји се углавном из лиснате шуме која је већином прошарана густим шумарцима. Четинарска шума се ретко среће. Западно од горње долине Таре уздиже се крашки плато планине Сињајевине. Он се на истоку и северу ограриичава долином Таре, на западу и југозападу долином Мораче, Комарнице и Пиве. Западно од планине Сињајевине, од валовитог делимично безродног планинског предела, уздиже се највиши планински масив Црне Горе, дивља, високогорска планина Дурмитор, која далеко унаоколо надвисује све висове. Западно одатле наставља се даље валовита висораван до троугла река Таре — Пиве. Обе ове речне долине, које су попут кањона око 1000 м дубоке, делимично готово вертикално усечене, само су на неким местима прелазне и чине велику теренску препреку. У својој дивљини и дубини оне се не могу упоредити ни са једном, а такође ни са најдубљом долином у Алпима.Вегетација западно од Таре знатно је мања него источно од реке и све више опада према западу. Стање вода: У лето неки потоци потпуно пресуше, тако да, осим неких места за снабдевање водом, у читавом пределу нема воде.

Клима: Још у мају и све до почетка јуна на висовима преко 1500 м делимично има снега. Веома много кише, само мало лепих дана. Преко ноћи температуре знатно опадну.

Б.) ИЗВОЂЕЊЕ ОПЕРАЦИЈЕI   с е к т о рПродор дивизије у подручју Беране — Андријевица и задобијање запречне линије Шаховићи — Колашин. 1.) Припреме и концентрација снага од 1 — 12. 5. 43.

Почетком маја врше се извиђања 1. брд. див. за предстојеће ангажовање. У камуфлираној форми оживели су друмови које официри извиђају дубоко у Црну Гору, као и превоје и могућност запречавања односно изненадног поседања и врше припреме да би, у случају потребе, истурене мале борбене групе благовремено заузеле доминантне тачке. Мора се рачунати с тиме да ће непријатељ кад ми почнемо прелазити границу дизати у ваздух многобројне мостове као и да ће запречавати пресудне превоје.

Услед заоштрене ситуације ради даљег продирања комуниста, 1. брд. дивизија наступа 8. 5. из подручја Митровице на запад.Један предњи одред, који се састојао из једне мотоциклистичке чете, једне тешке чете, две ловачке чете укрцане на камионе и једне инжињеријске моторизоване чете, отпочиње са нападом на Андријевицу, имајући притом да савлада 1800 м висок превој на Чакору, који је обавијен облацима и лежи под снегом. Већ око подне постигнут је дневни циљ, удаљен 150 км. На превоју 1600, који лежи 10 км западно од Андријевице, врше се осигурања.4

Из Новог Пазара и Митровице маршује по једна ојачана пуковска група. Марш северне групе (99. брд. лов. пук) води преко Рожаја, а одатле преко тешко прелазне планинске стазе за Беране. Јужна маршевска група (98. брд. лов. пук) следи предњи одред. Командно место дивизије пребацује се 12. 5 из Митровице у Адријевицу.

2.) Заузимање Шаховића и Колашина. Продор у планину Сињајевину од 13. до 19. 5.5Ситуација код непријатеља развијала се до овог дана толико да изгледа да тежиште комунистичког удара долази из северозападног правца преко подручја Шаховићи — Мојковац у правцу Беране — Аридријевица. Иначе јаке комунистичке снаге притискују са севера на Никшић.

Корпус је издао дивизији заповест да се запречи Лим од Бијелог Поља до Андријевице како би се спречило продирање непријатеља преко овог сектора на исток и југоисток. Осим тога, дивизија има задатак да изврши препад на четнички главни стан у Колашину, у коме је још до пре неки дан боравио вођа ове организације, Дража Михаиловић, као и да разоружа и зароби четничке једимце. Сектор дивизије који је одређен заповешћу пружа се у ширину од преко 60 км. Дивизија стоји пред одлуком да реши задатак нападом или одбраном. После одмеравања свих могућности, командант дивизије се одлучује да одбаци непријатеља који се налази са тежиштем у подручју јужно од Бијелог Поља и да продре до Шаховића, да заузме Колашин са циљем да одмах потом заузме у нападу висове западно од сектора пута Шаховићи — Колашин, и да их запречи.

14. 5. креће ојачани 99. брд. лов. пук из Берана ка северу и после кратке борбе заузима распоред за борбу у подручју јужно од Бијелог Поља, заузима у делимично жилавим борбама 16. 5. Шаховиће и одбацује наредних дана жилавог борбеног непријатеља са кота југозападно од Шаховића на сектор запречне линије која је одредена заповешћу.

Предњи одред ["Даумилер"] дивизије продире у зору 14. 5. у четничко гнездо Колашин, заробљава вође који се тамо налазе и разоружава преко 2000 четника. 6 Овај напад успева без проливања крви захваљујући планској припреми, муњевитом захвату и мирном држању свих присутних вођа и јединица. У току оба наредна дана долази до различитих разилажења у мишљењу и затегнутости са Италијанима, ради чије су се толеранције и подршке организовали и борили четници. Ниже италијанске команде нису биле благовремено обавештене о наредби 1. брд. дивизије за разоружање и разбијање ове организације.

Ојачани 98. брд. лов. пук стиже иза предњег одреда у два дневна марша у Колашин, делови пука се транспортују камионима по четама и пробијају се дуж долине Таре на север до Мојковца. Показује се да се продор дивизије у Колашин извршио баш у право време. Док се 98. брд. лов. пук налази у маршу, продиру јаке комунистичке снаге на висове западно и северозападно од Колашина, одбацују четнике и преиспитују терен у долини са извиђачким јединицама. Стиже ојачани 98. брд. лов. пук и отима неријатељу део по део поседнутих висова. Напад се води у тешко проходној високој планини, отежан најгорим временским приликама. Поред борбених трупа, истичу се и све јединице ангажоване за снабдевање и дотур.

Начин вођења борбе непријатеља је савремен и тежак. Ми смо били навикнути да извиђамо, да ударимо на непријатеља, да испитамо фронт појачаним извиђањем и тада да нападнемо и уништимо непријатеља, односно да га одбацимо. Овде имамо пуно посла са непријатељем чија снага лежи у тактици партизанског ратовања 7 и који је у највећој мери заштићен тереном. Он увек узмакне одлучној борби. Ноћ и маглу обимно искоришћује, продире у фронт и напада тада са свих страна поједина упоришта и истакнуте висинске положаје. Он је мајстор у борби у шуми. Особеност планине омогућава да је један једини митраљез у стању да на овладаним положајима сатима задржи читаву чету док преко других кота не успе замашније окружење од стране непријатеља.

Напад ојачаног 99. брд. лов. пука у подручју Шаховића потискује непријатеља на северозапад. 8 Овај повлачењем избегава уништење и изгледа да се на северу прегрупише. Стиче се утисак да непријатељ покушава да искористи међупростор широк око 25 км који још постоји измеду северног крила дивизије и јужног крила суседне дивизије.

Да би се ово спречило, окрећу се усиљеним маршом приведени Брд. лов. бат. 54 и III/79. брд. арт. пука из подручја Андријевице на север; они треба, у случају потребе, да ударе у бок непријатеља који се пробија дуж друма Бијело Поље — Пријепоље. Док се одвија овај покрет, заоштрава се ситуација на јужном крилу дивизије у подручју Колашина. Пуковска група која тамо напада, налази се у тешкој борби. Само корак по корак успела је да се пробије на ширину фронта од близу 40 км према наређеној линији запречавања. У долини Мораче покушава непријатељ, који поново наступа, да опколи пук на јужној страни и да нападне преко Колашина на бок и позадину. Удар ће угрозити пут за дотур и непријатељ ће се преко незаштићеног међупростора пребацити у северну Албамју. Из тог разлога прекидају марш Брд. лов. бат. 54 и III/79. брд. арт. пука и пребацују се преко Андријевице у Колашин за ојачање 98. брд. лов. пука. Делови се пребацују уз помоћ моторизације.

Ова, под принудним стањем импровизована, моторизација, раније предњег одреда, сада лов. батаљона, је нарочито тешка, пошто се за то потребни транспортни простор мора узети од служби за дотур. Ове су у опреми и капацитету и саме већ ограничене, јер је управо питање ових недостатака остало отворено услед још незавршеног одмора и попуне дивизије. Због тога ће се, услед хитне ситуације, смањити порције хране, нарочито хлеба.

17. 5. се и даље најављују јаке непријатељске снаге у наступању кроз долину Мораче ка југу према Подгорици. И овде прети продор непријатеља усмерен к северној Албанији. Тамо се доводи и ангажује један, дивизији новопридодати, моторизовани пук са задатком запречавања. Притом треба истаћи подвиге јединице која није навикла на планине и која није опремљена за такве прилике.

До 19. 5. је успело да се непријатељ одбаци у подручје западно и југозападно од Колашина, да се овлада котама и да се тиме отклони опасност опкољавања. До 19. 5. увече достигнута је на целом фронту дивизије линија запречавања. Међупростор у северном сектору дивизије затвара се новим довођењем једног бугарског пеш. пука и у вези са 2 италијанска батаљона, који наступају од Бијелог Поља на север на непосредан захтев 1. брд. див.

Непријатељ је напустио своје покушаје да продре у сектор 1. брд. див. и повлачи се пред целим фронтом на запад. Вести говоре да он сада покушава да са главнином продре преко Подгорице у Албанију. 20. 5. корпус издаје заповест да се ојачани 99. брд. лов. пук по довођењу бугарских снага смени са фронта и да се помери иза левог крила дивизије.10 До 25. 5. смењен је 99. брд. лов. пук, до 27. 5. извршено је прегруписавање.11II   с ек т орПрелажење планине Сињајевине и задобијање пута Пљевља — Шавник

Затворен је велики обруч око комунистичких јединица, које се процењују на укупну јачину од око 12.000 до 15.000 војника. Сада је потребно сузити обруч притиском са свих страна и сабити и уништити непријатеља између Таре, Пиве, Шавника и планине Дурмитора.

Притом се 1. брд. див. даје задатак да пређе и очисти од непријатеља високо крашко подручје планине Сињајевине између Таре и горње долине Мораче. Главне тешкоће које треба да се савладају леже, поред тешке проходности земљишта, на пољу снабдевања. Потребно је снабдети јединицу храном за 4 дана, пошто није више могућ плански дотур на овим удаљеностима и због непроходности земљишта. Осим тога и стање вода причињава тешкоће. Висоравни краса потпуно пресуше у почетку лета. Да би се удовољило свим захтевима, импровизује се у најскорије време један носачки батаљон из снага Копнене војске. Морају се изнајмити товарна грла; ранци, самари и седла се морају прикупљати односно израдити из приручних средстава.

27. 5. наступа на запад ојачани 99. брд. лов. пук из подручја јужно од Колашина, достиже долину Мораче и наступајући кроз ову заузима за три дана сектор Гусиња за запречавање крашке области према југу.

31. 5. наступа 98. брд. лов. пук, прелази крашку област и достиже у два дневна марша пут Пљевља — Шавник. 99. брд. лов. пук помера се у 14-часовном маршу кроз планину од сектора Гусиња у подручје Шавника. Покрети се обављају готово без контакта са непријатељем. Комунисти су се, после разбијања њиховог покушаја да пробију обруч на источном фронту, повукли на запад у подручје Шавник — Жабљак — планина Дурмитор.12III   с ек т о рНапад на планину Дурмитор и продор до Пиве

1.) Ситуација

Непријатељ је даље умакао. Са прикупљеним снагама пошло му је од руке да продре са деловима из планине Дурмитор на запад преко Пиве и да овде пробије обруч. Прегруписавањем и довођењем нових снага, обруч се поново затвара.

2.) Напад на планину Дурмитор.

Са јаким заштитницама непријатељ брани улаз на планину Дурмитор од 1. брд. див. Његова главна борбена линија наслућује се на превојима. Задатак дивизије је да нападне непријатеља на планини Дурмитор, да извојује превоје и да их запречи.

После подробног извидања, припреме за напад и за снабдевање, дивизија ступа у напад 7. 6.

99. брд. лов. пук продире 7. 6. из подручја Шавника и северно одатле са југа и истока према превојима јужно од планирие Дурмитор. Пре свега, непријатељ пружа јачи отпор само пред јужним крилом дивизије. На северном крилу долази до оштријих борби тек у току дана када се чете из котлине Добри до пењу према превоју западно одатле. Непријатељ брани котлину на гребенима. Јединица остварује у погледу планинарења и борбе највеће успехе.

98. брд. лов. пук задобија 7. 6 рејон полазног положаја за напад и запоседа при том Жабљак уз слаб непријатељски отпор.

На северу се између северног крила и Таре прикључује бугарски 61. пеш. пук, који је подређен дивизији. На западу се 99. брд. лов. пуку прикључује итилијанска дивизија "Ферара" [Феррара], чије је наступање и прикључење увек у складу са молбама 1. брд. дивизије.

Напад 98. брд. лов. пука на непријатеља на гребену западно од Жабљака наилази 8. 6. најпре на упоран отпор који у поподневним часовима бива сломљен.14 Пук се пробија и осваја доминантне коте 2103—2196, према којима непријатељ врши у току ноћи и у рано јутро 9. 6. снажне противнападе, који доносе незнатне наше губитке. Добија се утисак да се непријатељ утврдио између Таре, Сушице (притоке Таре, усечене попут кањона) и планине Дурмитора и да овде хоће да се брани. По мишљењу дивизије, ради се о заштитницама главнине непријатељских јединица које се боре западно од Пиве, које нису могле да побегну и које се, изгледа, немајући излаза, овде утврђују за огорчену борбу. Према томе, командант дивизије се одлучује да опколи и уништи непријатеља, почињући издалека са запада са 99. брд. лов. пуком.

99. брд. лов. пук је ослободио путеве који воде преко кланаца код Доброг дола. Сада пук добија задатак да, упркос тешким условима терена и знатнијим напорима, продре задњих дана брзо на север, да освоји позадину непријатеља и да докрајчи окружење непријатељских снага које се држе пред 98. брд. лов. пуком.

Пук ступа 9. 6. у напад према северу и осваја до вечери доминантан гребен у позадини непријатеља, који је, под утиском да ће бити опкољен, напустио своје положаје пред 98. брд. лов. пуком и повлачи се према северозападу у троугао Таре и Пиве.

Командант дивизије одлучује се за гоњење.

3.) Продор до Пиве

99. брд. лов. пук ступа 10. 6. у потеру и до вечери истога дариа осваја Поље. При том хвата, разбија и уништава јаке делове непријатеља. Ојачани 99. брд. лов. пук је превалио ове маршеве и борбе при великој жеги, кроз безводни крас и са пуним пртљагом.

98. брд. лов. пук задаје удар непријатељу који се повлачи и одбацује преостале делове истог на сектор Сушице и уништава их.

99. брд. лов. пук поседа 11. 6. линију запречавања на Пиви. Фронт према западу. Тиме је обруч опкољеног непријатеља сужен на најмањи простор. Врше се припреме да се са јуришним одредима упадне у котлину преко дубоко усечене долине Пиве, која делимично лежи на стрмој падини дубокој 1000 м, у циљу везивања непријатељских снага. У току наредних дана по плану се чисти пређено подручје од непријатељских остатака, свакодневно се хвата велики број разбијених делова, односно уништава.

Једна чета, формирана од свих делова дивизије уз учешће делова бугарског 61. пеш. пука и италијанске дивизије "Ферара", под командом команданта дивизије, достигла је 11. 6. највиши врх планине Дурмитор, Боботов кук (2.522 м), и истакла на њему ратну заставу Рајха као и италијанску и бугарску заставу.

16. 6. дивизија добија заповест за полазак на други задатак.15 Борба за уништење комунистичких банди је завршена, главнина непријатеља разбијена, побијена односно заробљена. Само малим снагама је успело да пробију фронт на слабом месту на северозападу обруча.

Ц.) УСПЕСИ ДИВИЗИЈЕ

1.) Комунисти

Избројано мртвих 831.

У местима много мртвих од тифуса, који се тачно нису могли обухватити због опасности од заразе. Заробљено: 498, од тога стрељано 411.

2.) Плен:

5 минобацача, 21 митраљез

округло 600 пушака, аутомата, артиљеријске, минобацачке и пешадијске муниције.

По исказу заробљеника, непријатељ је приликом повлачења закопао многобројно оружје, бацио у клисуре и пре свега потопио у Пиву.

3.) Четници:

а) При разоружању четника добијено је:

3.200 заробљеника, мртвих нема.

б) Од ратног материјала обезбеђено је:

5 тешких минобацача,

25 митраљеза,

округло 3000 пушака

многобројна артиљеријска, минобацачка и пешадијска муниција.

4.) Преваљене дужине марша и висинске разлике'' 98. и 99. брд. лов. пука од поласка из рејона збора Митровица — Нови Пазар до завршетка операција (8. 5—10. 6. 1943):

— 98 брд. лов. пук: 365 маршевских километара. Висинска разлика око 11.500 м

— 99. брд. лов. пук: 290 маршевских километара (Нови Пазар — Поље). Висинска разлика око 12.500 м. Подвизи дивизије нашли су своје признање у једном телеграму команданта Југоистока и у завршној дневној заповести команданта немачких трупа у Хрватској. Она гласи:

"Војници!

Операције против четника и комуниста су завршене. Главнина непријатеља је уништена. Само деловима је успело да умакну остављајући за собом опрему и рањенике. И њих ћемо разбити. Крвави губици непријатеља износе најмање 10.000, испадања из строја услед болести не могу се још сагледати. Плен је велики.

Немачке и савезничке трупе стајале су према једном необично жилавом и огорчено борбеном непријатељу и извршиле задатке при најтежим теренским и временским условима ради чега могу бити с правом поносне. Посебно треба истаћи подвиге 1. брд. див. при продору од Колашина преко непроходних крашких планина и преко Дурмитора до Таре и Пиве и подвиге СС-дивизије, којој је успело да у најкраћем времену одбаци јединице од Шавника према Чемерну и да продре преко непроходних масива у Мратиње. Јако велике тешкоће могле су савладати све јединице и команде ангажоване за снабдевање, као и јединице за везу. И ови задаци су примерно решени.

Треба истаћи подвиге авијације која је неуморним ангажовањем знатно подржавала борбу јединица копнене војске и наносила непријатељу знатне губитке.

Захваљујем свим официрима, службеницима, подофицирима и војницима за њихову храброст и залагање.

С дубоким поштовањем сећаћемо се оних другова који су пали на пољу части. Они ће нам увек служити за пример!

Ми не знамо који ће нам се задаци убудуће поставити, али знамо да вршимо своју дужност.

Живео фирер!

Немачки документи из Другог светског рата